12.

Dacă o specie este inclusă în anexa A, B sau C, toate părțile și produsele derivate din specia în cauză sunt, de asemenea, incluse în aceeași anexă, cu excepția cazului în care pentru specia respectivă se indică printr-o adnotare că sunt incluse numai părțile specifice și produsele derivate. În conformitate cu articolul 2 litera (t), simbolul „#” urmat de un număr, ambele plasate după denumirea unei specii sau a unui taxon superior incluse în anexa B sau C, desemnează părțile sau produsele derivate specificate pentru specia sau taxonul respectiv în sensul prezentului regulament, după cum urmează: #1 desemnează toate părțile și produsele derivate, cu excepția: (a) semințelor, sporilor și polenului (inclusiv a conglomeratelor de polen); (b) culturilor de plantule sau de țesuturi obținute in vitro, în mediu solid sau lichid, transportate în recipiente sterile; (c) florilor tăiate provenite de la plante înmulțite artificial; și (d) fructelor, precum și părților și produselor derivate din acestea, ale plantelor din genul Vanilla înmulțite artificial. #2 desemnează toate părțile și produsele derivate, cu excepția: (a) semințelor și polenului; și (b) produselor finite ambalate și gata pentru comercializare cu amănuntul. #3 desemnează rădăcinile întregi sau tăiate în bucăți și părțile de rădăcini, cu excepția părților prelucrate sau a produselor derivate, cum ar fi pudră, pilule, extracte, tonice, ceaiuri și dulciuri. #4 desemnează toate părțile și produsele derivate, cu excepția: (a) semințelor (inclusiv a păstăilor de Orchidaceae), sporilor și polenului (inclusiv a conglomeratelor de polen). Excepția nu se aplică semințelor de Cactaceae spp. exportate din Mexic și semințelor de Beccariophoenix madagascariensis și Dypsis decaryi exportate din Madagascar; (b) culturilor de plantule sau de țesuturi obținute in vitro, în mediu solid sau lichid, transportate în recipiente sterile; (c) florilor tăiate provenite de la plante înmulțite artificial; (d) fructelor, precum și părților și produselor derivate din acestea, ale plantelor naturalizate sau înmulțite artificial din genul Vanilla (Orchidaceae) și din familia Cactaceae. (e) tulpinilor, florilor, precum și părților și produselor derivate din acestea, ale plantelor naturalizate sau înmulțite artificial din genul Opuntia, subgenul Opuntia, și genul Selenicereus (Cactaceae) și (f) produselor finite de Euphorbia antisyphilitica ambalate și gata pentru comercializare cu amănuntul. #5 desemnează buștenii, lemnul tăiat și plăcile de furnir. #6 desemnează buștenii, lemnul tăiat, plăcile de furnir și placajele. #7 desemnează buștenii, așchiile de lemn, rumegușul și extractele. #8 desemnează părțile subterane (cum ar fi rădăcinile, rizomii): întregi, părți sau măcinate. #9 desemnează toate părțile și produsele derivate, cu excepția celor care poartă eticheta „Produced from Hoodia spp. material obtained through controlled harvesting and production under the terms of an agreement with the relevant CITES Management Authority of [Botswana under agreement No. BW/xxxxxx] [Namibia under agreement No. NA/xxxxxx] [South Africa under agreement No. ZA/xxxxxx]”. #10 desemnează buștenii, lemnul tăiat și plăcile de furnir, inclusiv articolele din lemn nefinite, folosite la fabricarea arcușurilor pentru instrumentele muzicale cu coarde. #11 desemnează buștenii, lemnul tăiat, plăcile de furnir, placajele, rumegușul și extractele. Se consideră că această adnotare nu privește produsele finite, inclusiv parfumurile, care conțin astfel de extracte ca ingrediente. #12 desemnează buștenii, lemnul tăiat, plăcile de furnir, placajele și extractele. Se consideră că această adnotare nu privește produsele finite, inclusiv parfumurile, care conțin astfel de extracte ca ingrediente. #13 desemnează miezul (cunoscut și ca „endosperm”, „pulpă” sau „copră”) și orice produse derivate din acesta. #14 desemnează toate părțile și produsele derivate, cu excepția: (a) semințelor și polenului; (b) culturilor de plantule sau de țesuturi obținute in vitro, în mediu solid sau lichid, transportate în recipiente sterile; (c) fructelor; (d) frunzelor; (e) reziduurilor de pudră de lemn de agar, inclusiv pudră comprimată sub toate formele; și (f) produselor finite ambalate și gata pentru comercializare cu amănuntul; această excepție nu se aplică în cazul așchiilor de lemn, mărgelelor, mătăniilor și sculpturilor. #15 desemnează toate părțile și produsele derivate, cu excepția: (a) frunzelor, florilor, polenului, fructelor și semințelor; (b) părților și produselor derivate tranzacționate în scopuri necomerciale, cu o greutate totală maximă de 10 kg per transport; (c) părților și produselor derivate din Dalbergia cochinchinensis care fac obiectul adnotării #4; (d) părților și produselor derivate din Dalbergia spp. care provin și sunt exportate din Mexic și care fac obiectul adnotării #6. #16 desemnează semințele, fructele, uleiurile și plantele vii.